Id-Direttiva tal-Kummissjoni 93/10/KEE
tat-15 ta' Marzu 1993
dwar il-materjali u l-oġġetti magħmula minn tertuqa riġenerata taċ-ċelluloża intiża biex jiġu f'kuntatt ma' l-oġġetti ta' l-ikel
IL-KUMMISSJONI TAL-KOMUNITA EWROPEA,
Wara li kkunsidrat it-Trattat li jistabbilixxi il-Komunità Ekonomika Ewropea,
Wara li kkunsidrat id-Direttiva tal-Kunsill 89/109/KEE tal-21 ta' Diċembru 1988 dwar l-approssimazzjoni tal-liġijiet tal-Istati Membri f'dak li għandu x'jaqsam ma' materjal magħmul biex jiġu f'kuntatt ma' l-oġġetti ta' l-ikel [1], u b'mod partikolari l-Artikolu 3 tagħha,
Wara li ġie kkonsultat il-Kumitat Xjentifiku ta' l-Ikel,
Billi n-numru u n-natura tal-bidliet li għandhom isiru u li issa għandhom isiru lid-Direttiva tal-Kunsill 83/229/KEE tal-25 ta' April 1993 dwar l-approssimazzjoni tal-liġijiet tal-Istati Membri relatati mal-materjali u l-oġġetti magħmula minn tertuqa riġenerata ta' ċelluloża intiża biex jiġu f'kuntatt ma' l-oġġetti ta' l-ikel [2], kif l-aħħar emendata mid-Direttiva tal-Kummissjoni 92/15/KEE [3], jindikaw il-ħtieġa biex l-imsemmija Direttiva tkun mibdula;
Billi il-miżuri tal-Komunità ikkunsidrati minn din id-Direttiva mhumiex biss meħtieġa imma wkoll indispensabbli biex jintlaħqu l-objettivi tas-suq intern; billi dawn l-objettivi ma jistgħux jintlaħqu individwalment mill-Istati Membri; u billi, iżjed u iżjed, l-għan tagħhom fil-livell tal-Komunità huwa diġà pprovvdut mid-Direttiva 89/109/KEE;
Billi l-Artikolu 2 tad-Direttiva 89/109/KEE jsemmi li l-materjali u l-oġġetti, fl-istat lest tagħhom, m'għandhomx jittrasferixxu l-kostitwenti tagħhom fl-ikel fi kwantitajiet li jistgħu jipperikolaw is-saħħa tal-bniedem jew iġibu bidla li mhix aċċettata fil-komposizzjoni ta' l-ikel;
Billi, biex jintlaħaq l-objettiv fil-każ ta' tertuqa riġenerata taċ-ċelluloża, l-istrument xieraq hija direttiva speċifika fi ħdan it-tifsira ta' l-Artikolu 3 tad-Direttiva 89/109/KEE;
Billi kisi sintetiku ta' ċelluloża riġenerata għandu jkun is-suġġett ta' dispożizzjonijiet speċifiċi;
Billi l-metodu biex jiddetermina n-nuqqas ta' ċaqlieq ta' sustanzi koloranti għandu jkun stabbilit fi stadju aktar avvanzat;
Billi, sakemm isiru l-kriterji ta' purità u metodi ta' l-analiżi, id-dispożizzjonijiet nazzjonali għandhom jibqgħu fis-seħħ;
Billi l-istabbiliment ta' lista ta' sustanzi approvati, flimkien mal-limiti ta' kwantitajiet li għandhom jintużaw, huwa biżżejjed biex fil-prinċipju ta' dan il-każ speċifiku jintlaħaq l-iskop stabbilit fl-Artikolu 2 tad-Direttiva 89/109/KEE;
Billi, madankollu, il-bis(2-hydroxyethyl)ether (= diethyleneglycol) u ethanediol (= monoethyleneglycol), jistgħu jiċċaqalqu estensivament f'ċertu ikel u għalhekk biex tiġi evitata din il-possibiltà, bħala miżura preventiva, huwa aktar xieraq li tkun stabbilita definittivament il-kwantità massima awtorizzata ta' sustanzi bħal dawn fl-ikel li kienu f'kuntatt ma' tertuqa riġenerata taċ-ċelluloża;
Billi, biex tkun protetta s-saħħa tal-konsumatur, kuntatt dirett bejn l-ikel u superfiċji stampati ta' tertuqa riġenerata taċ-ċelluloża għandu jkun evitat;
Billi d-dikjarazzjoni bil-miktub li hemm referenza dwarha fl-Artikolu 6(5) tad-Direttiva 89/109/KEE għandha tkun ipprovduta fil-każ tal-użu professjonali ta' tertuqa riġenerata taċ-ċelluloża għal materjali u l-oġġetti maħsuba biex jiġu f'kuntatt ma' l-oġġetti ta' l-ikel, apparti minn dawk li, fin-natura tagħhom, huma intiżi għal dan l-użu;
Billi l-miżuri li hemm provvediment dwarhom f'din id-Direttiva huma bi qbil ma' l-opinjoni tal-Kumitat Permanenti dwar l-Ikel,
ADOTTAT DIN ID-DIRETTIVA:
Artikolu 1
1. Din id-Direttiva hija direttiva speċifika fi ħdan it-tifsira ta' l-Artikolu 3 tad-Direttiva 89/109/KEE,
2. Din id-Direttiva għandha tapplika għal tertuqa riġenerata taċ-ċelluloża fi ħdan id-deskrizzjoni mogħtija fl-Anness I li jew:
(a) jikkostitwixxi prodott lest fih innifsu, jew
(b) jifforma parti minn prodott lest li fih materjali oħrajn, u li huwa intiż biex jiġi f'kuntatt ma' l-oġġetti ta' l-ikel jew li, minħabba l-iskop tiegħu, jiġi f'dan it-tip ta' kuntatt.
3. Din id-Direttiva ma tapplikax għal:
(a) tertuqa riġenerata taċ-ċelluloża li, fuq in-naħa li hija intiża biex tiġi f'kuntatt ma' l-oġġetti ta' l-ikel jew li, minħabba l-l-iskop tagħha, tiġi f'dan it-tip ta' kuntatt, ikollha kisi li jeċċedi il-50mg/dm2;
(b) kisi sintetiku ta' ċelluloża riġenerata.
Artikolu 2
1. Biss dawk is-sustanzi jew gruppi ta' sustanzi elenkati fl-Anness II jistgħu jintużaw għall-manifattura ta' tertuqa riġenerata taċ-ċelluloża u biss skond il-kondizzjonijiet stabbiliti hemmhekk.
2. Permezz ta' deroga mill-paragrafu 1, is-sustanzi apparti dawk elenkati fl-Anness II jistgħu jkunu wżati meta dawn is-sustanzi jkunu mħaddma bħala sustanzi koloranti (kuluri u pigmenti) jew bħala adesivi, bil-kondizzjoni li ma jkun hemm l-ebda traċċa ta' ċaqliq tas-sustanzi fi jew fuq l-ikel, li jistgħu jkunu osservati b'metodu validitat.
Artikolu 3
Superfiċji stampati ta' tertuqa riġenerata taċ-ċelluloża m'għandhomx jiġu f'kuntatt ma' l-oġġetti ta' l-ikel.
Artikolu 4
1. Fl-istadji tas-suq li m'humiex stadji ta' bejgħ bl-imnut, il-materjali u l-oġġetti magħmula minn tertuqa riġenerata ta' ċelluloża li huma intiżi biex jiġu f'kuntatt ma' l-oġġetti ta' l-ikel għandhom ikunu akkumpanjati b'dikjarazzjoni bil-miktub bi qbil mal-Artikolu 6(5) tad-Direttiva 89/109/KEE.
2. Il-paragrafu 1 ma japplikax għall-materjali u l-oġġetti magħmula minn tertuqa riġenerata taċ-ċelluloża li fin-natura tagħhom huma intiżi biex jiġu f'kuntatt ma' l-oġġetti ta' l-ikel.
3. Meta l-kondizzjonijiet speċjali ta' l-użu huma indikati, il-materjal jew l-oġġett magħmul minn tertuqa riġenerata taċ-ċelluloża għandu jkun mmarkat kif xieraq.
Artikolu 5
1. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex ikunu konformi ma' din id-Direttiva mill-1 ta' Jannar 1994. Għandhom jinfurmaw minnufih lill-Kommissjoni b'dan.
L-Istati Membri għandhom:
- jippermettu, mill-1 ta' Jannar 1994, il-kummerċ u l-użu tal-materjali u l-oġġetti magħmula minn tertuqa riġenerata taċ-ċelluloża intiżi biex jiġu f'kuntatt ma' l-oġġetti ta' l-ikel li huma konformi ma' din id-Direttiva,
- jipprojbixxu, mill-1 ta' Jannar 1994, il-kummerċ u l-użu tal-materjali u l-oġġetti magħmula minn tertuqa riġenerata taċ-ċelluloża intiżi biex jiġu f'kuntatt ma' l-oġġetti ta' l-ikel li la huma konformi ma' din id-Direttiva u lanqas mad-Direttiva 83/229/KEE.
- jipprojbixxu, mill-1 ta' Jannar 1995, il-kummerċ u l-użu ta' materjali u l-oġġetti magħmula minn tertuqa riġenerata taċ-ċelluloża intiżi biex jiġu f'kuntatt ma' l-oġġetti ta' l-ikel li ma humiex konformi ma' din id-Direttiva imma li kienu konformi mad-Direttiva 83/229/KEE.
2. Meta l-Istati Membri jadottaw il-miżuri msemmija fil-paragrafu 1, dawn għandhom ikollhom referenza għal din id-Direttiva jew għandhom jkunu akkumpanjati b'din ir-referenza fi żmien il-publikazzjoni uffiċjali tagħhom. Il-proċedura għal dawn it-tip ta' referenzi għandha tkun adottata mill-Istati Membri.
Artikolu 6
1. Id-Direttiva 83/229/KEE hija hawnhekk irrevokata mill-1 ta' Jannar 1994.
2. Ir-referenzi għad-Direttiva 83/229/KEE għandhom ikunu interpretati bħala referenzi għal din id-Direttiva u għandhom jinqraw bi qbil mat-tabella ta' korrelazzjoni li tidher fl-Anness III.
Artikolu 7
Din id-Direttiva hija indirizzata lill-Istati Membri.
Magħmula fi Brussel, fil-15 ta' Marzu 1993.